Dejlig lejlighed med tre værelser. Passede perfekt til os og vores to teenagebørn, som kunne få hver deres værelse. Stort badeværelse - dog kun med karbad og håndbruser, men det fungerede ok. Lejligheden ligger super centralt i forhold til en del seværdigheder og U-bahn. Området ligger tæt på det meget hyggelige kvarter omkring Kollwitz Platz, hvor der er mange gode restauranter. Desuden ligger der et REWE-supermarked og en bager tæt på. Dog er Schönhauser Allee meget trafikeret, og støjen fra gaden er markant hele døgnet. Desuden var der i weekenden meget støj fra værtshuse i nærheden, og det var svært at få sin nattesøvn, så det skal man måske lige have med i sine overvejelser, hvis man fx er børnefamilie. De resterende dage var der dog ikke problemer med nattestøj. Dog boede der en del unge lejere i de andre OTA lejligheder, og de kom sent hjem om natten - også i løbet af ugen, hvilket larmede, da lyden fra opgangen var meget tydelig. Parkeringshus ligger ca. 1 km væk. Sengetøj og håndklæder inkluderet. Alt i alt dog en god oplevelse at bo i lejligheden.